**Adony Város Önkormányzat Képviselő-testületének**

**19/2017. (XII. 01.) önkormányzati rendelete**

**a helyi adókról szóló 25/2016. (XII. 30.) rendelet módosításáról**

Adony Város Önkormányzatának képviselő-testülete a helyi adókról szóló 1990. évi C. törvény 1.§ (1) bekezdésében, 39/C. § (4) bekezdésében kapott felhatalmazás alapján, Magyarország Alaptörvényének 32. cikk (1) bekezdés h) pontjában meghatározott feladatkörében eljárva a következőket rendeli el:

1. § Adony Város Képviselő-testületének a helyi adókról szóló 25/2016. (XII.30.) önkormányzati rendelete (A továbbiakban: Rendelet) 2.§ -a kiegészül az alábbi i) és j) pontokkal:

„i) üzleti célt szolgáló építmény: olyan épület, épületrész, amit a magánszemély, vállalkozó vagy vállalkozás bevétel-, nyereség-, jövedelemszerzése érdekében használ, vagy ezzel kapcsolatosan költséget számol el.

1. életvitelszerű lakóhely: magánszemély számára az a lakóingatlan szolgál ténylegesen, életvitelszerűen lakóhelyéül, ahonnan az életét szervezi, munkavégzés esetén rendszeresen innen indul munkába vagy ide tér haza és ahol a magánszemély az életviteléhez szükséges tevékenységeket – úgymint étkezés, főzés, mosás – legjellemzőbben folytatja, amely a családi élete helyszínéül szolgál, amely vonatkozásában közüzemi szolgáltatásokat vesz igénybe.”

2. § A Rendelet a következő 3/A. §-sal egészül ki:

„3/A. § (1) Adóköteles az önkormányzat illetékességi területén lévő ingatlanon elhelyezett, a településkép védelméről szóló 2016. évi LXXIV. törvény szerinti reklámhordozó.”

(2) Az adó alapja az (1) bekezdés szerinti adókötelezettség esetén a reklámhordozó reklámközzétételre használható, m2-ben – két tizedesjegy pontossággal – számított felülete.”

(3) Az adó éves mértéke reklámhordozó esetén 0 Ft/m2.”

3. § (1) A Rendelet 4.§ (3) bekezdése helyébe az alábbi rendelkezés lép:

 „(3) Mentes az adó alól:

 a) aki az I., III., és IV. övezetben az építményadót megfizeti,

1. az az egyedül élő, aki a mentesség alapját képező ingatlant életvitelszerűen használja és a 70. életévét betöltötte, a betöltését követő évtől, de legkorábban a nyilatkozat benyújtását követő évtől, amennyiben

ba) az adótárgy kizárólagos tulajdonosa, illetőleg a lakásbérleti jogviszony egyedüli alanya, vagy

bb) az adótárgy haszonélvezeti jogával terhelt és azt gyakorolja.”

(2) A Rendelet 4.§-a kiegészül az alábbi (4) bekezdéssel:

„(4) Az adómentesség több lakástulajdon, bérlemény, haszonélvezeti jog esetében egyetlen lakás után sem illeti meg az adóalanyt. Az adómentesség nem illeti meg azt az adóalanyt, aki az adóköteles lakást üzleti célra hasznosítja.”

4. § E rendelet 2018. január 1. napján lép hatályba és az azt követő napon hatályát veszti.

 Ronyecz Péter Földi Ilona

 polgármester jegyző

 nevében és megbízásából

 Bokor Erika

 aljegyző

 A rendelet kihirdetve: 2017. december 1. Földi Ilona jegyző

 nevében és megbízásából

 Bokor Erika aljegyző